**Ministru kabineta rīkojuma projekta**

**“****Par naudas balvu piešķiršanu par izciliem sasniegumiem sportā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Sporta likuma 9.panta trešās daļas 3.punkts un Sporta likuma 14.panta pirmā daļa.
2. Ministru kabineta 2012.gada 3.janvāra noteikumu Nr.26 “Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 2.punkts.
3. Latvijas Nacionālās sporta padomes (turpmāk – Padome) 2014.gada 28.novembra sēdē Ministru kabinetam izteiktais priekšlikums (prot. Nr.5 4.§., 4.2.apakšpunkts) piešķirt naudas balvas par izciliem sasniegumiem sportā 2013.gada nogalē un 2014.gadā.
4. Likuma “Par valsts budžetu 2014.gadam” 33.panta 3.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas. Saskaņā ar Sporta likuma 9.panta trešās daļas 3.punktu Padome sniedz Ministru kabinetam priekšlikumus attiecībā uz naudas balvu piešķiršanu par izciliem sasniegumiem sportā. Padomes 2014.gada 28.novembra sēdē, izvērtējot Noteikumos noteiktā kārtībā Izglītības un zinātnes ministrijā saņemtos sporta organizāciju iesniegumus naudas balvu piešķiršanai par izciliem sasniegumiem sportā 2013.gada nogalē un 2014.gadā, Ministru kabinetam tika izteikts priekšlikums piešķirt sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām piešķiramās naudas balvas apmēra noteikšanai izmantot diferencētu pieeju – procentuālo apmēru no Noteikumos noteiktā maksimālā naudas balvas apmēra. Saskaņā ar Noteikumu 2.punktu izglītības un zinātnes ministrs Padomes priekšlikumu par naudas balvu piešķiršanu iesniedz izskatīšanai Ministru kabinetā. Ievērojot minēto, Izglītības un zinātnes ministrija ir izstrādājusi Ministru kabineta rīkojuma projektu “Par naudas balvu piešķiršanu par izciliem sasniegumiem sportā” (turpmāk – Rīkojuma projekts). Rīkojuma projektā atsevišķi ir norādīts maksājamā iedzīvotāju ienākuma nodokļa apmērs (likuma “Par iedzīvotāju ienākuma nodokli” 9.panta pirmās daļas 10.punkts), kas tiek ietverts ar naudas balvu apbalvojamai personai piešķiramajā naudas balvā. Tādejādi iedzīvotāju ienākuma nodokļa maksājums (24% no summas, kas pārsniedz 1423 *euro*) naudas balvas saņēmējam jāsedz pašam (no saņemtās naudas balvas). Tajos gadījumos, kad sportistu treneriem un sportistus apkalpojošajiem sporta darbiniekiem Rīkojuma projektā paredzētas vairākas naudas balvas (par vairāku sportistu sasniegumiem) un šo naudas balvu kopējā summa pārsniedz 1423 *euro*, iedzīvotāju ienākuma nodokļa apmērs aprēķināts no naudas balvu kopsummas un nodokļu nomaksai paredzētā naudas summa norādīta pie šai personai piešķiramās lielākās naudas balvas. Ņemot vērā faktu, ka Izglītības un zinātnes ministrijas (turpmāk – IZM) 2014.gada apakšprogrammā 09.08.00 “Balvas par izciliem sasniegumiem sportā” līdzekļi naudas balvu izmaksai vairs nav pieejami, ievērojot Padomes 2014.gada 28.novembra sēdē Ministru kabinetam izteikto aicinājumu (prot. Nr.5 4.§., 4.6.apakšpunkts), IZM ierosina veikt apropriācijas pārdali no IZM budžeta apakšprogrammas 01.05.00 “Dotācija privātajām mācību iestādēm” 700 687 *euro* apmērā uz Izglītības un zinātnes ministrijas budžeta apakšprogrammu 09.08.00 “Balvas par izciliem sasniegumiem sportā”. Atzīmējams, ka minētā pārdale neapdraud IZM budžeta apakšprogrammā 01.05.00 “Dotācija privātajām mācību iestādēm” paredzēto pasākumu īstenošanu 2014.gadā. Saskaņā ar likuma “Par valsts budžetu 2014.gadam” 33.panta 3.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 32.panta nosacījumus. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali.Rīkojuma projekts paredz:1. saskaņā ar Sporta likuma 14.panta pirmo daļu, kā arī ievērojot Noteikumu 2.punktu, piešķirt naudas balvas par izciliem sasniegumiem sportā 2013.gada nogalē un 2014.gadā;
2. atbalstīt iepriekšminēto apropriācijas pārdali;
3. uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei;
4. uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.
 |
| 3. | Cita informācija |  Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. Ņemot vērā to, ka Ministru kabineta rīkojuma projektā paredzētā apropriācijas pārdale ir jāsaskaņo ar Saeimas budžeta un finanšu (nodokļu) komisiju, IZM veiks visas nepieciešamās darbības, lai apropriācijas pārdales pieprasījums Finanšu ministrijā tiktu iesniegts lēmuma pieņemšanas dienā, kā arī pēc lēmuma pieņemšanas tiktu nodrošināta iespējami drīza Ministru kabineta rīkojuma parakstīšana. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Izdevumi 2014.gada valsts budžeta apakšprogrammā 01.05.00 “Dotācija privātajām mācību iestādēm” par 700 687 *euro* samazināsies, bet attiecīgi par 700 687 *euro* palielināsies 2014.gada valsts budžeta apakšprogrammā 09.08.00 “Balvas par izciliem sasniegumiem sportā” paredzētie līdzekļi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Pēc Ministru kabineta rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. Pēc apropriācijas pārdales Rīkojuma projektā paredzētās naudas 700 687 *euro* apmērā tiks izmaksātas no likumā “Par valsts budžetu 2014.gadam” Izglītības un zinātnes ministrijai pamatbudžeta apakšprogrammā 09.08.00 “Balvas par izciliem sasniegumiem sportā” pārdalītajiem līdzekļiem. Maksājamā iedzīvotāju ienākuma nodokļa apmērs (likuma “Par iedzīvotāju ienākuma nodokli” 9.panta pirmās daļas 10.punkts) ir ietverts ar naudas balvu apbalvojamai personai piešķiramajā naudas balvā, kas kopumā viedo 40 106 *euro*. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Valsts sekretāre Sanda Liepiņa

01.12.2014. 08:08

1056

S.Roze

67047933, santa.roze@izm.gov.lv